Лекција 2.3 (Суштински одредби од Конвенцијата од Будимпешта - Втор дел)

|  |  |  |
| --- | --- | --- |
| Лекција 2.3 Суштински одредби од Конвенцијата од Будимпешта - Втор дел | | Времетраење: 90 минути |
| **Потребни средства:**   * Персонален компјутер/лаптоп опремен со софтверски верзии компатибилни со подготвените материјали * Интернет пристап (доколку е достапен) * PowerPoint или друг софтвер за презентации * Копија од Конвенцијата од Будимпешта | | |
| **Цел на сесијата:**  Целта на оваа сесија е да им обезбеди на учесниците сеопфатно разбирање на елементите за кривични дела поврзани со компјутери, кривични дела поврзани со содржина и кривични дела поврзани со повреда на авторски права и сродни права, утврдени во согласност со Конвенцијата од Будимпешта. Сесијата детално го опфаќа секој елемент од член 7 (фалсификување поврзано со компјутери), член 8 (измама поврзана со компјутери), член 9 (детска порнографија), член 10 (кривични дела против повреда на авторско право и сродни права), член 11 (обид и помагањето во извршување на кривично дело) и член 12 (корпоративна одговорност) од Конвенцијата од Будимпешта. | | |
| **Цели:**  На крајот на оваа сесија, претставниците ќе можат да:   * На крајот на оваа сесија, претставниците ќе можат да: * Ги идентификуваат елементите што претставуваат кривично дело на:  1. Фалсификување поврзано со компјутери 2. Измама поврзана со компјутери 3. Детска порнографија 4. Повреда на авторско право и сродни права  * Разберат како Конвенцијата од Будимпешта го криминализира обидот, помагањето во извршување на кривично дело и опсегот на корпоративната одговорност | | |
| **Упатство за обучувачи**  Оваа сесија е подготвена со цел да им овозможи на претставниците сеопфатно разбирање на одредбите на материјалното право наведени во Поглавје II, оддел 2, наслов 2 (кривични дела поврзани со компјутери), наслов 3 (кривични дела поврзани со содржина), наслов 4 (кривични дела поврзани со повреда на авторско право и сродни права) и наслов 5 (споредни одговорности и санкции). Оваа сесија е поделена на пет дела, покрај вовед и заклучок. Првиот дел го опфаќа кривичното дело фалсификување поврзано со компјутери. Вториот дел го опфаќа кривичното дело измама поврзана со компјутери. Третиот дел го опфаќа кривичното дело детска порнографија. Четвртиот дел го опфаќа кривичното дело повреда на авторско право и сродни права. Петтиот дел ги опфаќа обидот, помагањето во извршување на кривично дело и корпоративната одговорност.  Пред презентирањето на оваа сесија, се препорачува обучувачот да ги разгледа ставовите 79 – 127 од [Извештајот за објаснување на конвенцијата за сајбер-криминал](https://rm.coe.int/16800cce5b).  Обучувачот можеби ќе посака да поттикне дискусија за тоа како секоја одредба опфатена во оваа сесија е утврдена според домашното законодавство. | | |
| **Содржина на лекцијата** | | |
| **Број на слајдови** | **Содржина** | |
| 1 до 4  Задолжителни слајдови | Почетните слајдови се вовед во сесијата и ги содржат дневниот ред и целите на сесијата. | |
| 5 до 14  Задолжителни слајдови | Овие слајдови го објаснуваат кривичното дело фалсификување поврзано со компјутери, како што е предвидено според член 7 од Конвенцијата од Будимпешта.  Првата група слајдови дава резиме на главните елементи на член 7 од Конвенцијата од Будимпешта. Истите вклучуваат слајд со неодамнешен случај на фалсификување поврзан со компјутери во Индија, проследен со слајдови со слики од *phishing e-mails и spoofed e-mails (пораки по е-пошта за намамување),* што обучувачот може да ги користи за да ги заинтересира претставниците.  Останатите слајдови се поделени во две колони. Колоната од левата страна го повторува текстот од член 7 од Конвенцијата од Будимпешта со нагласен специфичен елемент од истиот, додека колоната од десната страна дава објаснување на нагласениот елемент. Се очекува обучувачот да го помине секој елемент, за да обезбеди кај претставниците сеопфатно разбирање на член 7 од Конвенцијата од Будимпешта. | |
| 15 до 20  Задолжителни слајдови | Овие слајдови го објаснуваат кривичното дело фалсификување поврзано со компјутери, како што е предвидено според член 8 од Конвенцијата од Будимпешта.  Првата група слајдови дава резиме на главните елементи на член 8 од Конвенцијата од Будимпешта. Истите вклучуваат и студија на случај на измама поврзана со компјутери што обучувачот може да ја демонстрира како пример за ова кривично дело.  Останатите слајдови се поделени во две колони. Колоната од левата страна го повторува текстот од член 8 од Конвенцијата од Будимпешта со нагласен специфичен елемент од истиот, додека колоната од десната страна дава објаснување на нагласениот елемент. Се очекува обучувачот да го помине секој елемент, за да обезбеди кај претставниците сеопфатно разбирање на член 8 од Конвенцијата од Будимпешта. | |
| 25 до 31  Задолжителни слајдови | Овие слајдови го објаснуваат кривичното дело детска порнографија, како што е предвидено според член 9 од Конвенцијата од Будимпешта.  Првата група слајдови дава резиме на главните елементи на член 9 од Конвенцијата од Будимпешта. Резимето е проследено со неколку студии на случај за кривичното дело детска порнографија.  Останатите слајдови се поделени во две колони. Колоната од левата страна го повторува текстот од член 9 од Конвенцијата од Будимпешта со нагласен специфичен елемент од истиот, додека колоната од десната страна дава објаснување на нагласениот елемент. Се очекува обучувачот да го помине секој елемент, за да обезбеди кај претставниците сеопфатно разбирање на член 9 од Конвенцијата од Будимпешта. | |
| 32 до 39  Задолжителни слајдови | Овие слајдови го објаснуваат кривичното дело повреда на авторско право и сродни права, како што е предвидено според член 10 од Конвенцијата од Будимпешта.  Првата група слајдови дава резиме на главните елементи на член 10 од Конвенцијата од Будимпешта. Овие слајдови вклучуваат една студија на случај за апсењето на основачите на популарна веб-страница за повреда на авторското право. Исто така, содржи и слика од екран што демонстрира како материјалите заштитени со авторски права се достапни на веб-страниците.  Останатите слајдови се поделени во две колони. Колоната од левата страна го повторува текстот од член 10 од Конвенцијата од Будимпешта со нагласен специфичен елемент од истиот, додека колоната од десната страна дава објаснување на нагласениот елемент. Се очекува обучувачот да го помине секој елемент, за да обезбеди кај претставниците сеопфатно разбирање на член 10 од Конвенцијата од Будимпешта. | |
| 40 до 44  Задолжителни слајдови | Овие слајдови ги објаснуваат одредбите за споредна одговорност – конкретно обидот, помагањето во извршување на кривично дело според член 11 од Конвенцијата од Будимпешта и корпоративна одговорност како што е утврдено според член 12 од Конвенцијата од Будимпешта.  Оваа група на слајдови е поделена во две колони. Колоната од левата страна го повторува текстот од членовите 11 и 12 од Конвенцијата од Будимпешта, соодветно, со нагласен специфичен елемент од истите, додека колоната од десната страна дава објаснување на нагласениот елемент. Се очекува обучувачот да го помине секој елемент, за да обезбеди кај претставниците сеопфатно разбирање на членовите 11 и 12 од Конвенцијата од Будимпешта. | |
| 45 до 46  Важни слајдови | Обучувачот треба да ги повтори целите на сесијата со претставниците и да им даде можност да постават какви било прашања во врска со материјалите опфатени во овој модул. | |
| **Практични вежби**  Нема практични вежби поврзани со оваа лекција. | | |
| **Проценка/Проверување на знаење**  За оваа сесија не е потребна проверка или проценка на знаењето. | | |