Лекција 1.5 – Основи на сајбер-криминалот

|  |  |  |
| --- | --- | --- |
| Лекција 1.5 – Основи на сајбер-криминалот | | Времетраење: 90 минути |
| **Потребни средства:**   * Персонален компјутер/Лаптоп опремен со софтверски верзии компатибилни со подготвените материјали * Презентација во PowerPoint * Проектор и платно * Интернет пристап (доколку е достапен) * Табла * Маркери за табла (најмалку по 2 сини, црни, црвени и зелени) * 2 флипчарт табли со соодветни листови хартија * Тетратки и пенкала. * Самолеплива гума или слично средство за привремено прикачување на листовите на ѕид | | |
| **Цел на сесијата:**  Оваа сесија ги воведува претставниците во информатичкото општество и сајбер-криминалот, и ги претставува меѓународните организации и нивните заложби за борба против овој современ вид на криминал.  Воедно, ги дава основните дефиниции за сајбер-криминалот, ја разгледува и Конвенцијата од Будимпешта на СнЕ (*CoE*), и ги определува современите форми на сајбер-криминалот. | | |
| **Цели:**  До крајот на сесијата, слушателите ќе можат:   * Да ги препознаат различните видови на сајбер-криминалот и нивното влијание * Да ги наведат заканите, трендовите и алатките на сајбер-криминалот, и одговорите кон таа појава. * Да ги објаснат концептите на сајбер-криминал коишто се сметаат за еден вид кривично дело според повеќето законодавства и меѓународните стандарди   Да ги анализираат потребите и предностите од усогласувањето на националното законодавство со меѓународните инструменти, особено Конвенцијата од Будимпешта | | |
| **Упатство за обучувачи**  Оваа сесија има за цел на обучувачот да му даде рамка за изработка на наставен материјал за обука што ќе го испорача како дел од поширока програма. Материјалот не може да биде сеопфатен, бидејќи технологијата се менува толку брзо што секоја детална техничка спецификација ќе застари речиси веднаш штом ќе се објави документот. Од суштинско значење за функционирањето на правосудниот систем е да се поведе сметка судиите и обвинителите да имаат доволно познавање за техничките работи, бидејќи се однесуваат на материја со која работат.  Оваа сесија дава преглед на релевантните аспекти на сајбер-криминалот и неговата важност за кривично-правниот систем. Обезбедена е и презентација во PowerPoint, како ресурс кој обучувачот може да го користи доколку смета дека е соодветно. Сесијата дава информации за технологијата и терминологијата со која ќе се среќаваат судиите и обвинителите во текот на својата работа, а која ја користат криминалците, за да сторат кривично дело, како и органите за спроведување на законот, за да го откријат. Презентација во PowerPoint има за цел да им ја претстави технологијата на претставниците. Сепак, таа треба да послужи само како образец и треба да се прилагоди од страна на обучувачот за да одговара на целната публика, временскиот распоред и информациите што се релевантни за неговата земја. Обучувачот треба да се обиде да искористи практични примери од реалниот свет, како и демонстрации за да го потенцира наученото, а и во презентацијата, доколку е соодветно, треба да додаде примери од сопствените искуства и познавања, во вид на студии на случај.  Времето одвоено за оваа сесија изнесува 90 минути, така што ќе биде неопходно обучувачот да го прилагоди материјалите за да се задоволат потребите на сите публики, а тие може да се разликуваат, на пример, зависно од правниот систем од една до друга земја, каде што се одвива обуката. Како што беше кажано, материјалот дава рамка врз која обучувачот треба да ги подготви своите материјали што ќе ги испорача, во согласност со целите на лекцијата.  Времетраењата наведени подолу се само провизорни индикации колкаво време треба да се одвои за секој дел од лекцијата. По потреба, некои делови може да се опфатат и со повеќе од една од предвидените три сесии.   * Вовед и отворање (дневен ред и цели на сесијата) (5 минути) * Дел 1 – „Информатичко општество“ (10 минути) * Дел 2 – Што претставува сајбер-криминалот? (10 minutes)(10 минути) * Дел 3 - Конвенцијата од Будимпешта (10 минути) * Дел 4 – Меѓународни организации за сајбер-криминал (10 минути) * Дел 5 - Сајбер-криминал и студии на случај (40 минути) * Резиме (5 минути)   Пакетот слајдови за оваа презентација е опширен – и во делот за содржина на лекцијата, кој следува подолу, дадени се упатства за тоа што е суштински важно, а кои може да се исфрлат или скријат, доколку е потребно. | | |
| **Содржина на лекцијата** | | |
| **Број на слајдови** | **Содржина** | |
| 1 до 4  Задолжително | Почетните слајдови се воведот во сесијата и ги содржат дневниот ред и целите на сесијата. Обучувачот треба да поведе сметка соодветно да ги измени кога ќе се одлучи некои слајдови и тематски области да се исфрлат. Овие слајдови го поставуваат правецот во кој ќе се одвива презентацијата.  Елементи од содржината на делот за вовед во технологијата се поместени во овој дел. | |
| 5 до 16  Важно | Овој дел има за цел да ги воведе претставниците во информатичкото општество – и како истото придонесе за појава на сајбер-криминалот.  Обучувачот може да избере оваа содржина да ја опише на свој начин, но овие неколку слајдови со сликите на нив даваат преглед на историјатот и проблематиката. | |
| 17 до 23  Задолжително | Овие слајдови даваат вовед во поимот сајбер-криминал – и се обидуваат, во отсуство на формална дефиниција, да опишат што претставува.  Обучувачот може да ги поттикне претставниците да оформат сопствено мислење за темата – дозволувајќи им да се искажат – но, сепак, колективните ставови да ги врати назад кон слајдот 24 каде што е даден еден сеопфатен „опис“. | |
| 24 до 33  Задолжително | Овој дел зборува за Конвенцијата од Будимпешта, и врши преглед на нејзиниот историјат и постоење. Со оглед на тоа што во подоцнежниот краток курс се врши дисекција на конвенцијата, информациите дадени овде се само еден вид вовед. | |
| 34 до 51  Важно | Овој дел се обидува да ги препознае релевантните организации кои се занимаваат со истрага на сајбер-криминалот на меѓународна основа.  Повторно, обучувачот може да им дозволи на претставниците самите да ги наведат и, доколку времето го допушта тоа, да опишат каква интеракција имале со нив. | |
| 52 до 98  Задолжително | Овој дел му овозможува на обучувачот да ги разработи повеќето видови сајбер-криминал и да ги опише – при тоа оставајќи време да се разговара за проблемите и логистиката за нивното откривање и истражување.  Почетниот дел на сесијата е опис – на крајот, пак, на овој дел се наоѓаат слајдови за забележаните трендови – како и видови кривичните дела со кои судиите и обвинителите може да се сретнат.  Обучувачот може да користи свои сопствени примери за овие видови криминал со кои се соочувал, доколку е потребно, а и ако е соодветно, може да претстави некои свои студии на случај. | |
| 99 до 100  Задолжително | Последниот дел дава можност за обучувачот да се наврати на она што било научено во лекцијата и да провери дали се исполнети целите. Исто така, на претставниците им се дава иста можност, како и да постават прашања, ако им е потребно појаснување. | |
| **Практични вежби**  За оваа сесија конкретно не се предвидени практични вежби, бидејќи нема гаранции дека потребното ниво на технологија и интернет пристапот потребни за да се направат таквите вежби ќе бидат достапни во сите сали за обука.  Обучувачот во иднина може да избере да го надополни учењето со вежби, доколку обуката се спроведува во средина каде што постојат погодни услови за вежбата. | | |
| **Проценка/Проверување на знаење**  За овој курс не се предвидени посебни проверки на знаењето освен она што е наведено погоре. Не се бара официјално оценување. | | |