Лекција 1.6 Конвенцијата од Будимпешта: Преглед

|  |  |  |
| --- | --- | --- |
| Лекција 1.6 Конвенцијата од Будимпешта: Преглед | | Времетраење: 45 минути |
| **Потребни средства**:   * Персонален компјутер/Лаптоп опремен со софтверски верзии компатибилни со подготвените материјали * Интернет пристап (доколку е достапен) * PowerPoint или друг софтвер за презентации * Аудио систем * Копија од Конвенцијата од Будимпешта | | |
| **Цел на сесијата:**  Целта на оваа сесија е да им обезбеди на претставниците преглед на Конвенцијата од Будимпешта. Конвенцијата од Будимпешта е единствениот глобален договор за сајбер-криминал и електронски докази во кој содржи 65 страни од сите делови на светот. Оваа сесија обезбедува преглед на високо ниво на одредбите на Конвенцијата од Будимпешта, вклучувајќи го материјалното право, процесното право и одредбите за меѓународна соработка. Сесијата објаснува како Конвенцијата од Будимпешта ги содржи сите основни елементи што се неопходни за секој договор за сајбер-криминал. Ги истакнува практичните придобивки што ги добиле страните на Конвенцијата од Будимпешта, вклучително подобрени домашни законодавства, зајакнати домашни истраги, правно обврзувачки механизам за меѓународна соработка, програма за градење капацитети и пристап до мрежа за меѓународни практичари. Сесијата ги разбива и вообичаените недоразбирања во врска со Конвенцијата од Будимпешта. | | |
| **Цели:**  На крајот на оваа сесија, претставниците ќе можат да:   * Го разберат опсегот на Конвенцијата од Будимпешта * Научат колку членови има Конвенцијата од Будимпешта * Ги препознаат основите на договорот за сајбер-криминал * Ги разберат придобивките од Конвенцијата од Будимпешта и да разговараат за вообичаените недоразбирања за Конвенцијата од Будимпешта | | |
| **Упатство за обучувачи**  Оваа сесија е нов додаток на воведниот судски курс за обука на Советот на Европа.  Се препорачува, покрај планот за оваа лекција и слајдовите, обучувачот исто така да го проучи и извештајот на T-CY за Конвенцијата од Будимпешта за сајбер-криминал: придобивки и влијание во пракса, бидејќи ова е важен дел од сесијава. Доколку постои дополнителен интерес за тоа како земјите имале корист од Конвенцијата од Будимпешта, обучувачот може да го сподели кој било релевантен дел од извештајот со претставниците.  Бидејќи главната цел на оваа сесија е да обезбеди преглед на Конвенцијата од Будимпешта и да се осврне на сите недоразбирања што ги имаат претставниците за Конвенцијата од Будимпешта и за нејзиниот опсег, обучувачот можеби ќе сака да ја започне сесијата со тоа што ќе ги праша претставниците што знаат за Конвенцијата од Будимпешта. Ова не само што ќе му овозможи на обучувачот да спроведе проценка пред тестирањето, туку и да процени на крајот од обуката дали претставниците научиле нешто ново за Конвенцијата од Будимпешта.  При презентирање на дел 4 од овој модул, обучувачот треба да ги охрабри претставниците да дискутираат за можните недоразбирања што ги имаат за Конвенцијата од Будимпешта. Ова ќе помогне да се осигура дека сесијата останува интерактивна за претставниците, но и ќе му помогне на обучувачот да процени кои „митови“ треба да бидат опфатени пошироко. | | |
| **Содржина на лекцијата** | | |
| **Број на слајдови** | **Содржина** | |
| 1 до 4  Задолжителни слајдови | Почетните слајдови се воведот во сесијата и ги содржат дневниот ред и целите на сесијата. | |
| 5 до 12  Задолжителни слајдови | Овие слајдови овозможуваат увид во опсегот и опфатот на Конвенцијата од Будимпешта.  Првите неколку слајдови ги покажуваат трите столбови на Конвенцијата од Будимпешта (т.е. криминализирањето на однесувањето, процедуралните алатки и меѓународната соработка), за кои обучувачот треба да спомене дека ќе бидат детално опфатени во следните сесии.  Следната група слајдови го разгледува пристапот на Советот на Европа и разните проекти што ги имаат иницирано откако Канцеларијата за програмата против сабјер-криминал (C-PROC) стана оперативна во 2014 година. | |
| 13 до 21  Важни слајдови | Овие слајдови ги опфаќаат основите на договорот за сајбер-криминал. Целта на овие слајдови е да се пренесе дека Конвенцијата од Будимпешта е единствениот глобален договор за сајбер-криминал што ги содржи сите основи на договор за сајбер-криминал.  Првата група слајдови дава преглед на високо ниво на меѓународниот пејзаж, кој ги вклучуваа конвенциите на УНДОК (УНКТОК и УНКАК), Шангајската организација за соработка (Договор за соработка во областа на безбедноста на информациите), Комонвелтот (Закон за компјутерски кривични дела и кривични дела поврзани со компјутери и Шемата на Комонвелтот во врска со заемна помош во кривични предмети во рамките на Комонвелтот – инструментот за соработка од Хараре), модели на ITU (ICT4PAC/SADC/HIPCAR модели/примери за закони), Африканската Унија (Конвенција од Малабо за сајбер-безбедност и заштита на лични податоци) и Арапската лига (Конвенција за борба против кривични дела поврзани со информатичка технологија). Слајдовите потоа наведуваат дали овие инструменти се сеопфатни за целите на борба против сајбер-криминал и електронски докази. Обучувачот треба да ги помине анимираните графикони. Ако едно од парчињата светне во жолта боја, тоа значи дека инструментот соодветно го опфаќа тој елемент. Ако парче светне во црвени црти, тоа значи дека инструментот најмалку делумно го опфаќа елементот. Ако парче не светне, тоа значи дека елементот не е опфатен. Тука е важно обучувачот да нагласи дека тие инструменти можат да ѝ донесат вредност на и да ја надополнат Конвенцијата од Будимпешта. | |
| 22 до 32  Задолжителни слајдови | Овие слајдови ги наведуваат главните придобивки од Конвенцијата од Будимпешта. Овие слајдови се темелат врз извештајот на T-CY и влијанијата од Конвенцијата од Будимпешта.  Првиот слајд содржи кратко видео на Советот на Европа што ги резимира клучните придобивки и влијанија што се наведени во извештајот.  Следната група слајдови опишува како Конвенцијата од Будимпешта доведе до подобрување на домашните законодавства, унапредување на домашните истраги, олеснување на меѓународната соработка и доведе до зајакнување на градењето на капацитетите. Овие слајдови исто така го истакнуваат опсегот на Конвенцијата од Будимпешта, обезбедувајќи информации за вкупниот број на земји што ја ратификуваа Конвенцијата од Будимпешта.  Обучувачот можеби ќе посака да поттикне дискусија помеѓу претставниците за придобивките што нивната земја ги добила од Конвенцијата од Будимпешта, барајќи од претставниците да споделат специфични примери за случаи каде што Конвенцијата од Будимпешта се користела во врска со сајбер-криминал и електронски докази. | |
| 33 до 70  Задолжителни слајдови | Овие слајдови ги идентификуваат клучните „митови“ или недоразбирања за Конвенцијата од Будимпешта и имаат за цел да ги разбијат истите. Слајдовите се осврнуваат на митовите дека Конвенцијата од Будимпешта е регионална и евроцентрична, дека е застарена, дека е изготвена од ограничен број на земји, дека ги фаворизира инфраструктурните земји, дека на другите земји им обезбедува неограничен, автоматски пристап до податоци, дека опфаќа широк опсег на кривични дела и дека е договор само за сајбер-криминал. При презентирање на дел 4 од овој модул, обучувачот треба да ги охрабри претставниците да дискутираат за можните недоразбирања што ги имаат за Конвенцијата од Будимпешта, бидејќи тоа ќе му помогне на обучувачот да одбере на кои конкретни недоразбирања да се фокусира. | |
| 71 до 72  Важни слајдови | Обучувачот треба да ги повтори целите на сесијата со претставниците и да им даде можност да постават какви било прашања во врска со материјалите опфатени во овој модул. | |
| **Практични вежби**  Нема практични вежби поврзани со оваа лекција. | | |
| **Проценка/Проверување на знаење**  За оваа сесија не е потребна проверка или проценка на знаењето. | | |