**План на лекцијата**

Лекција 3.х (Преглед на истрагата во сајбер-криминал: Искуства од земјата и во меѓународни рамки)

|  |  |  |
| --- | --- | --- |
| Лекција 3.x (Основни концепти за меѓународна соработка) | | Времетраење: 90 минути |
| **Потребни средства:**   * Персонален компјутер/лаптоп опремен со софтверски верзии компатибилни со подготвените материјали * Проектор и екран. * Интернет пристап (доколку е достапен). * Бележници и пенкала за учесниците. | | |
| **Цел на сесијата:**  Главната цел на оваа сесија е на претставниците да им се даде преглед на истрагата за сајбер-криминал во споредба со меѓународните и локалните искуства. На претставниците ќе им биде претставен опис на органите за сајбер-криминал, нивната поставеност, суштинските и процедуралните аспекти на истрагата, основите на самата истрага во различни правни системи и некои меѓународни и локални конкретни искуства. | | |
| **Цели:**  На крајот на оваа лекција учесниците ќе можат:   * да ја разберат законската рамка и практичната организација на надлежните органи за сузбивање и прогон на сајбер-криминал * да ги разгледаат и разберат основните поими на истрагата за сајбер-криминал и улогите на вклучените органи * да дознаат за некои меѓународни искуства во врска со организацијата на специјализираните органи и истрагата за сајбер-криминал * да дознаат за домашните искуства во оваа област | | |
| **Упатство за обучувачи**  Оваа сесија е подготвена да им обезбеди на претставниците сеопфатно разбирање за механизмите за истражување на сајбер-криминал. Оваа сесија е поделена на четири дела, покрај воведот и заклучокот. Првиот дел ги опфаќа надлежните органи за сајбер-криминал. Вториот дел ги опфаќа основните концепти на истрагата за сајбер-криминал. Третиот дел дава информации за некои меѓународни искуства во оваа област. Четвртиот дел дава информации за организацијата и искуството во земјата. | | |
| **Содржина на лекцијата** | | |
| **Број на слајдови** | **Содржина** | |
| 1 до 3 | Првите слајдови даваат преглед на структурата и целите на оваа сесија. На претставниците ќе им се даде можност да постават прелиминарни прашања доколку ги имаат во врска со структурата и целите на сесијата. | |
| 4 до 11 | Овие слајдови имаат за цел да им дадат на претставниците информации за идејата за специјализирани органи за сајбер-криминал, нивните надлежности, поставеност и начинот на кој би требало да функционираат.  Во сѐ поголем број на земји, овие власти се организираат или се планира да бидат воведени во системот за сузбивање на криминалот.  Слајдовите ќе наведат голем број на прашања во врска со ОСЗ, Обвинителството, Судот и другите органи вклучени во случаите на сајбер-криминал и експертот и претставниците треба активно да се ангажираат да дадат одговори. | |
| 12 до 20 | Овие слајдови ќе презентираат „правила“ во врска со поимите на истрагата за сајбер-криминал. Правилата не се формални, туку повеќе се резултат на искуството на експертот во истрагите за сајбер-криминал.  Сепак, може да се покаже дека некои од „правилата“ се очигледни и опишуваат постапка која веќе е воспоставена, но тоа не е толку едноставно. Имено, во одреден број на земји, иако постои законска рамка на општо ниво, договорите на пониско ниво, кои треба попрецизно да ги дефинираат процедурите за соработка како и самата соработка, не постојат.  Честопати, органите остануваат во рамките на нивната јурисдикција и не комуницираат директно или брзо со другите. Таквиот вид на однесување води кон бавна комуникација и размена на докази и факти и можна загуба на доказниот материјал.  Исто така, слајдовите ќе претстават основен список на дејствија што Органот за спроведување на законот ќе ги преземе и треба да ги презема во текот на истрагата за сајбер-криминал, дејствија што треба да ги преземе Јавното обвинителство (без оглед на системот, Јавното обвинителство претставува орган којшто е во контакт на еден или на друг начин со сите учесници во кривичната постапка, од ОСЗ до Судот), улогата на судиите и судовите, разликите помеѓу системите на обичајно право и граѓанско право и улогата на другите органи во истрагата за сајбер-криминал. | |
| 21 до 28 | Овие слајдови претставуваат едно од најуспешните меѓународни искуства во сузбивањето на сајбер-криминалот.  Република Србија од 2005 година изготви правна рамка за борба против сајбер-криминалот која вклучуваше материјални, процесни и организациски закони. Од 2005 година, Србија е една од ретките земји што има високо специјализирани органи во оваа област, вклучувајќи ги полицијата, обвинителството и судот.  Сепак, во согласност со потребите, експертот може да најде и да претстави дополнителни примери. | |
| 29 до 31+ | Овие слајдови треба да претставуваат локални примери | |
| 31 до 34+ | Обучувачот треба да ги повтори целите на сесијата со претставниците и да им даде можност да постават какви било прашања во врска со материјалите опфатени во овој модул. | |
| **Практични вежби**  Не се предвидени практични вежби за оваа лекција. | | |
| **Проценка/Проверување на знаење**  За оваа сесија не се предвидува формално оценување. Се предлага обучувачот да го провери знаењето и разбирањето преку поставување на релевантни прашања во текот на сесијата. | | |