**Лекција 3.x Градење вештини за сајбер-криминал**

|  |  |  |
| --- | --- | --- |
| Лекција 3.x Градење вештини за сајбер-криминал | | Времетраење: 130 минути |
| **Потребни средства:**   * Персонален компјутер/лаптоп опремен со софтверски верзии компатибилни со подготвените материјали * Интернет пристап (доколку е достапен) * PowerPoint или друг софтвер за презентации | | |
| **Цел на сесијата:**  Целта на оваа сесија е да се провери нивото на разбирање на претставниците за претходно презентираните теми преку практична анализа на студија на случај. | | |
| **Цели:**   * *Да се анализира резимето на студијата на случај во групната работна средина* * *Да се примени знаењето стекнато за време на Основната судска обука за сајбер-криминал и електронски докази во студијата на случај* * *Да се извести за заклучоците од студијата на случај* * *Да се разбере кои треба да бидат следните чекори за развивање на знаење и вештини во врска со сајбер-криминалот* | | |
| **Упатство за обучувачи**  За време на сесијата треба да се разгледаат следните теми:   * Вовед во студијата на случај * Поделба на групите * Распределување на времето за анализа * Распределување на времето за групно известување * Студија на случај * Групно известување * Одговарање на прашања * Заклучоци од вежбата | | |
| **Содржина на лекцијата** | | |
| **Број на слајдови** | **Содржина** | |
| 1 до 3 | Почетните слајдови се воведот во сесијата и ги содржат агендата и целите на сесијата. | |
| 4 до 7 | Овие слајдови го претставуваат воведот во самата вежба со кратки објаснувања за логистичките аранжмани за истата.  Предвидено е студијата на случај да биде модуларна, што значи дека може да се организираат различни комбинации на вежбата. Студијата на случај е модуларна во таа смисла што две, четири или различен број на групи можат да работат на неа во зависност од условите. Секоја група, кога има повеќе групи, ќе добие своја улога во случајот и ќе го подготви својот дел во извештајот од случајот.  Во идеални услови треба да се формираат четири групи и секоја од нив треба да добие дел од студијата. Групата бр. 1 треба да работи на слајдовите „Кој сум јас?“, групата бр. 2 треба да работи на слајдовите „Следи ги податоците“, групата бр. 3 треба да работи на слајдовите „Следи ги парите“, додека групата бр. 4 треба да работи на слајдовите „Следи го лидерот“. Ако бројот на претставници е различен, експертот треба да ја прилагоди оваа распределба.  На крајот сите групи додека известуваат всушност ќе ги спојат делумните извештаи во еден голем и конечен извештај, така што ќе сфатат дека сите работеле на еден случај и учествувале во правењето на едно сценарио, решавајќи го случајот со заеднички заклучоци.  Во зависност од локалните услови за обука, експертот треба да ги направи потребните прилагодувања со претставниците. Детална содржина на студијата на случај е достапна како дополнителен материјал за обука.  Во случај на онлајн верзија на обуката, студијата на случај може да се организира на начин што претставниците ќе припаѓаат на една група, додека експертот ги води низ фактите, прашањата и решенијата, активно дискутирајќи со нив. | |
| 8 до 18 | Овие слајдови го претставуваат сценариото на студијата на случај.  Студијата на случај произлегува од еден од вистинските и сè уште тековните случаи во една од страните на Конвенцијата за сајбер-криминал. Таа ги проучува новите начини на организирање на перење пари преку злоупотреба на друштвените мрежи (социјалните медиуми), системите за плаќање преку интернет и системите за обложување преку интернет.  Сепак, во својата суштина овој случај вклучува веќе познати дефиниции и поими за нелегален пристап, манипулација со податоци, фалсификати поврзан со компјутер, измама поврзана со компјутер, дело што се однесува на кршење на авторско право и сродни права од страната на материјалното право.  Од процедурална страна, се користат алатки како експедитивно зачувување и делумно откривање на податочен сообраќај, наредба за генерирање информации, претрес и запленување на складирани компјутерски податоци, преземање на податочен сообраќај во реално време и следење на содржински податоци.  Улогата на заемната правна помош е во користењето на екстрадирање, експедитивно зачувување и делумно откривање на зачуваниот податочен сообраќај, заемна помош при пристап до складирани компјутерски податоци, заемна помош преземање податочен сообраќај во реално време, меѓусебна помош при следење на содржински податоци и членовите од мрежата 24/7 од Конвенцијата од Будимпешта | |
| 19 до 21 | Овие слајдови претставуваат задачи, проблеми и можни прашања за студијата на случај.  Експертот треба да ги претстави главните прашања кои во основа претставуваат главни идеи за случајот што треба да се истражуваат за време на работата во групи.  Главните прашања ги опфаќаат сите поглавја на Конвенцијата за сајбер-криминал. Заклучоците треба да бидат насочени кон кривичните дела и процедуралните одредби и одредбите на ЗПП што се користат за анализа на случајот.  Случајот не е подготвен за на Суд. | |
| 22 | Овој слајд ги претставува специфичните прашања и одговори на Група 1 во врска со студијата на случај.  Одговори:   * ако нема режим на задржување, член 16 проследен од член 18. Ако е воспоставен режим на задржување, член 18 за друштвените мрежи во однос на содржинските податоци. Контакт со седиштето на брендот во врска со играта; * ако нема режим на задржување, член 16 проследен од член 18. Ако е воспоставен режим на задржување, член 18 на друштвените мрежи во однос на основните информации на претплатниците; * сослушување на сведоци и проверки на банкарските сметки; * член 8; * идентификација на лицата кои ги администрираат страниците за добивка на награди и нивен распит. | |
| 23 | Овој слајд ги претставува специфичните прашања и одговори на Група 2 во врска со студијата на случај.  Одговори:   * ако нема режим на задржување, член 16 проследен од член 18. Ако е воспоставен режим на задржување, член 18 за давателот на интернет услуги во однос на основни информации за претплатниците, податочниот сообраќај и содржинските податоци; * IP адреси што ги користи администраторот на каналите, записите на активности од администрирањето, записите на активности од корисниците во врска со размената на лични податоци, други докази во врска со протокот на пари и комуникацијата; * IP адреси добиени според членовите 16 и 18 ќе бидат поврзани со претплатниците на давателот на интернет услуги и неговите договори со претплатниците; * член 19 за компјутерите во сопственост на осомничени лица, сослушување на осомничените, изјави на претставници на брендот, банката, друштвените мрежи и давателот на интернет услуги и стекнување дополнителни податоци поврзани со претходните, идентификација на давателот на хостинг услуги за Dark Market во земја А, во зависност од патеката што ја следат претставниците во поглед на давателот на Dark Market услуги (дали давателот на услуги знае за неговото постоење или не), членовите 16, 18 и 19, анализа на логовите за размената помеѓу продавачите и купувачите на личните податоци и дополнителни докази во врска со тоа. Членовите 20 и 21 може да се користат за собирање на податоци и следење податоци помеѓу приватни продавачи на податоци и купувачи под услов да се идентификуваат нивните IP адреси; * имплементацијата на член 19 на компјутерите на осомничените покажа присуство на контролор за malware тројанец инсталиран на некои компјутери на брендот што овозможува пристап до оригиналните канали; * преку електронските докази стекнати со употреба на член 19 на приватните продавачи на податоци и компјутерите на купувачите кои ќе покажат банкарски записи и паричник за криптовалута; * членовите 2 и 4 за пристап и промена на оригиналните канали на друштвените мрежи на брендот, а член 7 и 10 во врска со злоупотребата на наградната игра во име на брендот и употреба на логото на Брендот и другите елементи на правото на интелектуална сопственост. | |
| 24 | Овој слајд ги претставува специфичните прашања и одговори на Група 3 во врска со студијата на случај.  Одговори:   * кориснички податоци за најава и парични трансакции; * да, компанијата за плаќање преку интернет (КППИ) во земја Б одобрува доброволна соработка, па затоа барањето за тоа треба да биде испратено од властите на земја А во согласност со правилата на компанијата; * член 29 и 31 за КППИ во врска со корисничките сметки, член 30 во врска со податоците за комуникација со компанија за обложување преку интернет на земја В (КОПИ) * членовите 29 и 31 треба исто така да бидат подготвени за земја В, бидејќи таа не поддржува доброволна соработка, додека членот 26 може да се користи за брза размена на информации помеѓу ОСЗ. * земјите А, Б и В можат да организираат заедничко спроведување на членовите 33 и 34 помеѓу корисниците на земја А на КППИ од земја Б и сметките на КОПИ на земја В | |
| 25 | Овој слајд ги претставува специфичните прашања и одговори на Група 4 во врска со студијата на случај.  Одговори:   * сопственик на сметка на КППИ и користење, записи за трансакции, IP записи во врска со комуникација со сметки на КОПИ, IP записи за комуникација со банки од Земја А, членови 29, 30 и 31 во врска со претходниот проток и размена на податоци; * да, бидејќи КППИ поддржува доброволна соработка, така што пред да се спроведе написот, може да се побара BSI и некои податоци за сообраќајот; * земја А сега ќе се фокусира на лица кои примаат уплати на нивните банкарски сметки; * земјата А сега се навраќа на членовите 16, 18 и 19 во врска со налозите за трансфери на пари од КППИ до локалните банки, и доколку е потребно, членовите 20 и 21 може да се користат за податочниот сообраќај и содржинските податоци помеѓу главните виновници и посредниците за криумчарење пари; * за друштвените мрежи медиуми членовите 16 и 18 за повторна проверка на претходниот BSI, за VOIP членовите 20 и 21; * студијата на случај има отворен крај, треба да се користи членот 26 и доколку претставниците сакаат да побараат апсење на главниот осомничен во земјата Д, а за екстрадиција може да се користи член 24. | |
| 28 до 31 | Слајдови кои даваат вовед и следат по групниот извештај. | |
| 31 до 33 | Завршните слајдови му овозможуваат на обучувачот да ги разгледа целите на учење со публиката за да се осигура дека се постигнати. Исто така, тоа е можност за претставниците да покренат какви било прашања што можат да бидат нерешени или оние презентирани теми што не ги разбрале целосно.  Покрај тоа, обучувачот може да ја искористи сесијата за да го провери стекнатото знаење со поставување прашања на учесниците. Ова е важно, бидејќи нема формално оценување на курсот. | |
| **Практични вежби**  За оваа лекција е предвидена студија на случај. | | |
| **Проценка/Проверување на знаење**  За оваа сесија не е потребна проверка или проценка на знаењето. | | |