Лекција 2.1 Дигитални и електронски докази

|  |  |  |
| --- | --- | --- |
| Лекција 2.1 Дигитални и електронски докази | | Времетраење: 90 минути |
| **Потребни средства:**   * Персонален компјутер/лаптоп опремен со софтверски верзии компатибилни со подготвените материјали * Интернет пристап (доколку е достапен) * PowerPoint или друг софтвер за презентации * Примери за компјутерски хардвер (доколку има) \* * Копија од Прирачникот за електронски докази на Советот на Европа * Претходно прочитана копија од електронските докази за овој курс * Печатени копии од додатоците на Прирачникот користени во оваа сесија   \* Се препорачува обучувачот да набави разни делови од компјутерски хардвер што ќе се користат во следниот дел. Тие треба да вклучуваат предмети/уреди што содржат и не содржат докази, како што се полначи, кабли, итн. Потоа, истите можат да им бидат дадени на претставниците и секој од нив да биде прашан дали опремата што ја имаат содржи, може или не може да содржи електронски докази. За време на сесијата важно е да се нагласи дека покрај електронски докази, предметите може да содржат традиционални докази, како што се отпечатоци од прсти или ДНК. Слајдовите од 18 до 42, кои покажуваат и опишуваат уреди, му служат на обучувачот како помошно средство за оние физички уреди што не било можно да се набават за курсот. Обучувачот може едноставно да ги сокрие овие слајдови кога се користат уредите или да ги користи како придружни материјали. | | |
| **Цел на сесијата:**  Целта на оваа сесија е да им се обезбедат на судиите и обвинителите познавања за прашања поврзани со електронски докази, како што се различните видови со кои можат да се сретнат, како тие се добиени и како се постапува со нив за време на истраги и како тие се произведуваат за кривични судења. Исто така, обезбедено е и дополнително познавање за предизвиците со преземање на такви докази од други судски надлежности. Покрај тоа, транзицијата на електронски докази од заплена до испитување и производство е опфатена во кратката сесија која дава краток опис на науката за дигитална форензика. Нивото на деталното познавање што го бараат претставниците може да варира, во зависност од правните системи во земјата и степенот на вклученост на претставниците во фазата на истражување. | | |
| **Цели:**  На крајот на оваа сесија, претставниците ќе можат да:   * Дискутираат за различни видови на електронски докази * Ги резимираат клучните точки од Прирачникот за електронски докази на Советот на Европа, особено начелата за заплена и управување * Ги идентификуваат различните предизвици на форензиката за „исклучен уред“ и „живи податоци“, како и „докази засновани на облак“ * Дискутираат за допуштеноста на електронски докази * Споредат „дигитална форензика“ со традиционална форензика * Ги идентификуваат четирите клучни фази на дигитален форензички преглед | | |
| **Упатство за обучувачи**  Сесијата за електронски докази е скратена во оваа верзија на курсот, а за претставниците е обезбеден и материјал што претходно може да биде прочитан од претставниците пред курсот. Обучувачот може да размисли за кратка проверка на знаењето на почетокот на сесијата за да провери дали се употребени претходно прочитаните материјали. Ова може да биде во форма на квиз-прашања. Содржината на претходно прочитаниот материјал ги запознава претставниците со различните форми на уреди што можат да содржат електронски докази. Обучувачот исто така може да размисли за набавка на разни електронски уреди, при што некои можат да содржат електронски докази. Раздавајќи ги уредите на почетокот на сесијата е уште еден начин за проценка на степенот до кој претставниците ги разбрале информациите од претходно прочитаниот материјал. Како и со другите сесии, оваа обезбедува дополнителни информации во белешките на слајдовите за да му помогнат на обучувачот.  Слајдовите што го формираат претходно прочитаниот материјал се оставени за обучувачот, кој можеби ќе сака да ги користи за да ги поткрепи информациите или да ги прикаже додека одговара на прашања. Тие не се наменети да се користат како метод за предавање за време на лекцијата.  Лекцијата содржи информации за претрес и заплена на електронски докази. Ова ги опфаќа подготовката и планирањето за опремата што треба да се преземе, па дури и самото запленување и поврзаните размислувања за истото. Во зависност од правниот систем на земјите на претставниците, ова ќе биде од поголем или помал интерес. Во судските надлежности од општо право, судиите немаат никаква улога во истрагата или со какви било поврзани активности, како што се претрес и заплена. Меѓутоа, тие ќе треба да ги разберат доказите кога ќе бидат изведени пред нив, па затоа може да биде соодветно да се разгледаат прашањата. Во други судски надлежности, судијата може да има улога во истрагата, а обвинителите можат да бидат законски одговорни за истрагата. Во овие случаи, се издава наредба за претрес и заплена. Секој обучувач е одговорен за утврдување на улогата на претставниците и за соодветно прилагодување на материјалите за обука. Обучувачот треба да го земе предвид целокупното време што е на располагање кога одлучува што треба да се нагласи во материјалите, потсетувајќи се на целокупната содржина на наставните цели, кои се основата на лекцијата. | | |
| **Содржина на лекцијата** | | |
| **Број на слајдови** | **Содржина** | |
| 1 до 4  Задолжителни слајдови | Почетните слајдови се воведот во сесијата и ги содржат дневниот ред и целите на сесијата. Обучувачот треба да се осигури дека истите се изменети онаму каде што било одлучено да се отстранат повеќе слајдови. | |
| 5 до 17  Важни слајдови | Овие слајдови ги утврдуваат дефинициите за докази и електронски докази. До одреден степен, ова е исто така потсетник на информациите од претходно прочитаните материјали. Исто така, се занимава со некои основни карактеристики на податоците - и зошто е толку различно да се постапува со нив.  Со слајд 6 се започнува дискусијата со претставниците. Обучувачот треба да започне дискусија со групата преку идентификување на видовите електронски докази и со охрабрување на учесниците да дадат детали за нивното знаење во однос на ова прашање. Потоа, обучувачот треба да ги наведе типовите означени на таблите. Обучувачот треба да го пополни списокот доколку публиката не наведе типови на докази. Списокот треба да ги содржи двата видови докази, на пр., исклучен уред, живи податоци, меморија, интернет, како и извори на докази, како оние опфатени во делот за технологија од курсот.  Обучувачот треба да се подготви за курсот, со тоа што ќе утврди дали постојат национални дефиниции во судската надлежност во која се спроведува обуката и, доколку постојат, да ги вклучи тие информации во презентацијата. | |
| 18 до 27  Задолжителни слајдови | Слајдовите во следните делови се однесуваат на Прирачникот за електронски докази на Советот на Европа, што е важен аспект на обуката.  Овие слајдови ја разгледуваат позадината на електронските докази и зошто настанал Прирачникот. Исто така, се разгледува за кого е наменет Прирачникот и кој треба да го користи - и како.  Тој ги воведува Начелата на електронски докази. | |
| 28 до 34  Задолжителни слајдови | Овие слајдови ги разгледуваат петте начела на електронските докази и му овозможуваат на обучувачот да ја објасни нивната цел додека ги поминува истите.  Начелата треба да поттикнат дискусија и прашања. Доколку тоа не успее, обучувачот може да побара одговори од страна на претставниците. | |
| 35 до 61  Задолжителни слајдови | Овие слајдови го опфаќаат електронското место на настанот и како треба да се пристапи кон истото. Постојат делови за подготовка, разузнавање, а потоа и за вистинска посета на местото на настанот - и дејствијата што треба да се преземат таму. | |
| 62 до 78  Важни слајдови | Овој дел се занимава со електронски докази. Видовите докази и како тие ќе се претстават пред судиите и обвинителите.  Се прави разлика помеѓу аналогни и дигитални места на злосторство.  Потоа, на претставниците им ги објаснува чекорите на процесот на дигитална форензика, како секој од нив работи и се вклопува со претходниот за да произведе електронски докази.  На крај, разгледува како ќе изгледаат електронските докази и видовите на докази што ќе ги видат. | |
| 79 до 80  Важни слајдови | Сесијата завршува со овие слајдови - повторување на содржината и давајќи им можност на претставниците да постават прашања за појаснување. | |
| **Практични вежби**  Предвидена е една практична вежба каде што обучувачот дели мали уреди поврзани со компјутерите и им овозможува на претставниците да ракуваат со овие уреди - пред да им помогне поединечно и да дискутира со нив за уредот што го имаат и дали истиот може да има некаква употреба при сајбер-криминал. | | |
| **Проценка/Проверување на знаење**  За оваа сесија не е потребна проверка или проценка на знаењето. | | |