Лекција 2.5 Процесни овластувања според Конвенцијата од Будимпешта - Дел 2

|  |  |  |
| --- | --- | --- |
| Лекција 2.5 Процесни овластувања според Конвенцијата од Будимпешта - Дел 2 | | Времетраење: 90 минути |
| **Потребни средства:**   * Персонален компјутер/Лаптоп опремен со софтверски верзии компатибилни со подготвените материјали * Интернет пристап (доколку е достапен) * PowerPoint или друг софтвер за презентации * Копија од Конвенцијата од Будимпешта | | |
| **Цел на сесијата:**  Целта на оваа сесија е на учесниците да им се овозможи сеопфатно разбирање на елементите на процесните овластувања поврзани со претрес и запленување на складирани компјутерски податоци, преземање податочен сообраќај во реално време и следење на содржински податоци, како и опсегот на јурисдикцијата на Конвенцијата од Будимпешта. Оваа сесија детално ги опфаќа сите елементи на член 19 (претрес и запленување), член 20 (преземање податочен сообраќај во реално време), член 21 (следење на содржински податоци) и член 22 (јурисдикција). | | |
| **Цели:**  На крајот на оваа сесија, претставниците ќе можат:   * Да ги препознаат елементите на процесните овластувања на:  1. Вршењето претрес и запленувањето на складирани компјутерски податоци 2. Преземање податочен сообраќај во реално време 3. Следењето на содржински податоци  * Да го разберат опсегот на јурисдикција на Конвенцијата од Будимпешта. | | |
| **Упатство за обучувачи**  Оваа сесија е подготвена за да им даде на учесниците сеопфатно разбирање на одредбите од процесното право наведени во Поглавје II Дел 2. Оваа сесија е поделена на четири дела, покрај воведот и заклучокот. Првиот дел го опфаќа претресот и запленувањето на складирани компјутерски податоци. Вториот дел го опфаќа преземањето податочен сообраќај во реално време. Третиот дел го опфаќа следењето на содржински податоци. Четвртиот дел го опфаќа опсегот на јурисдикција на Конвенцијата од Будимпешта.  Пред презентирањето на оваа сесија, се препорачува обучувачот да ги разгледа ставовите 184 – 239 од [Извештајот за објаснување на конвенцијата за сајбер-криминал.](https://rm.coe.int/16800cce5b)  Обучувачот можеби ќе сака да поттикне дискусија за тоа како секоја од одредбите опфатени во оваа сесија се утврдени во домашното законодавство. | | |
| **Содржина на лекцијата** | | |
| **Број на слајдови** | **Содржина** | |
| 1 до 4  Задолжителни слајдови | Почетните слајдови се воведот во сесијата и ги содржат дневниот ред и целите на сесијата. | |
| 5 до 18  Задолжителни слајдови | Овие слајдови ги објаснуваат процесните законски одредби поврзани со претрес и запленување на складирани компјутерски податоци согласно член 19 од Конвенцијата од Будимпешта.  Првата група слајдови дава резиме на овластувањата според член 19 од Конвенцијата од Будимпешта. Исто така, дадени се две студии на случај за да се покажат различни начини на кои се искористени овие овластувања, вклучително при запленување на уреди за складирање на физички податоци, правејќи ги компјутерските податоци недостапни.  Следната група слајдови е поделена во две колони. Колоната од левата страна го прикажува текстот од член 19 од Конвенцијата од Будимпешта со нагласен специфичен елемент, додека колумната од десната страна дава објаснување на нагласениот елемент. Се очекува обучувачот да го помине секој елемент, за да им обезбеди на претставниците сеопфатно разбирање од член 19 на Конвенцијата од Будимпешта. | |
| 19 до 29  Задолжителни слајдови | Овие слајдови ги објаснуваат процесните законски одредби поврзани со преземањето податочен сообраќај во реално време во според член 20 од Конвенцијата од Будимпешта.  Првиот слајд дава резиме на овластувањата според член 20 од Конвенцијата од Будимпешта.  Следната група слајдови е поделена во две колони. Колоната од левата страна го прикажува текстот од член 20 од Конвенцијата од Будимпешта со нагласен специфичен елемент, додека колумната од десната страна дава објаснување на нагласениот елемент. Од обучувачот се очекува да го помине секој елемент, за да им обезбеди на претставниците сеопфатно разбирање на член 20 од Конвенцијата од Будимпешта. | |
| 30 до 42  Задолжителни слајдови | Овие слајдови ги објаснуваат процесните законски одредби поврзани со следењето на содржински податоци според член 21 од Конвенцијата од Будимпешта.  Првата група слајдови дава резиме на овластувањата според член 21 од Конвенцијата од Будимпешта. Исто така дадена е студија на случај за следење на содржински податоци во врска со криминална мрежа за разговори која била користена од десетици илјади криминалци.  Следната група слајдови е поделена во две колони. Колоната од левата страна го прикажува текстот од член 21 од Конвенцијата од Будимпешта со нагласен специфичен елемент, додека колумната од десната страна дава објаснување на нагласениот елемент. Се очекува обучувачот да го помине секој елемент, за да им обезбеди на претставниците сеопфатно разбирање на член 21 од Конвенцијата од Будимпешта. | |
| 43 до 50  Задолжителни слајдови | Овие слајдови го објаснуваат опсегот на јурисдикцијата на Конвенцијата од Будимпешта како што е наведено во член 22.  Првиот слајд дава резиме на опсегот на јурисдикцијата според член 22 од Конвенцијата од Будимпешта.  Следната група слајдови е поделена во две колони. Колоната од левата страна го прикажува текстот од член 22 од Конвенцијата од Будимпешта со нагласен специфичен елемент, додека колумната од десната страна дава објаснување на нагласениот елемент. Се очекува обучувачот да го помине секој елемент, за да им обезбеди на претставниците сеопфатно разбирање на член 22 од Конвенцијата од Будимпешта. | |
| 51 до 52  Важни слајдови | Обучувачот треба да ги повтори целите на сесијата заедно со претставниците и да им даде можност да постават какви било прашања во врска со материјалите опфатени во овој модул. | |
| **Практични вежби**  Нема практични вежби поврзани со оваа лекција. | | |
| **Проценка/Проверување на знаење**  За оваа сесија не е потребна проверка или проценка на знаењето. | | |